NOTAS ARQUEOLÓXICAS (e non só)\nporque sí, porque me gosta, porque me peta e quero e dame a gana\n« Un bolisco de Benedetti (... | Weblog | , »\nDe Atenas a Astorga: a longa marcha dunhas pezas "raras" do Castro de Elviña, con probable final en Lugo\nsabado 02 xullo 2011\nÉ ben sabido que as escavacións do Castro de Elviña foron encetadas por Luis Monteagudo, comisionado pola Universidade de Santiago, aló por 1947. O responsable da arqueoloxía no Estado, certamente azul, de entón, Martínez Santa Olalla, nomeou pola súa parte a José María Luengo en calidade de director comisario ou algo así. As relacións entre Luengo e Monteagudo non foron particularmente boas, e as tensións entre eles resolvéronse como correspondía ao estado cromático das cousas: dende o ano seguinte ata 1954 o Castro pasou a ser dirixido en solitario por José María Luengo.\nDesas escavacións publicou Luengo unha pequena memoria en 1955. Nela aparecían debuxadas unhas pezas moi peculiares, cun corpo aberto e un pé realzado troncocónico, modeladas nunha cerámica gris con acabado coidado, case bruñido. Lamentablemente no texto de Luengo non se facía mención ningunha destas cerámicas, englobadas aparentemente nas produccións castrexas.\nDebuxo na memoria de José María Luengo, 1954-55.\nÉ posible que o lonxano parecido destas pezas coas copas para beber viño que comezan a producirse na Atenas do século VI a. C. estea na orixe dunhas misteriosas "cerámicas áticas" presuntamente procedentes do Castro de Elviña, que son reiteradamente citadas na bibliografía arqueolóxica e que, pola contra, non aparecen por ningún lado. Nin nos textos de Luengo, nin nos materiais custodiados no Museo Arqueolóxico do Castelo de San Antón, nin na memoria das persoas que, como Felipe Senén López ou Juan Naveiro, traballaron no Castro, se atopa rastro ningún desas cerámicas áticas.\nKylix de cerámica ática, século VI a.C.\nAs curiosas pezas atopadas por Luengo estiveron moitos anos expostas nas vitrinas de San Antón. Unha delas, que aparentemente conservaba íntegra unha parte completa do perfil, dende o labio da copa ata o pé, foi recunstruída con criterios moi diferentes aos hoxe vixentes.\nReconstrucción dunha das pezas, no Museo de San Antón.\nA pesares do chamativo e o inusitado dos fragmentos expostos, e sobre todo do peculiar carácter da peza reconstruída, nunca foron estudadas cunha mínima profundidade. Sen embargo, no mundiño arqueolóxico falábase da existencia de vasos "tipo kylix", e non son raras as máis ou menos difusas alusións, na bibliografía especializada recente, á aparición en Elviña de cerámicas "de tipo grego", "de formas mediterráneas" ou, posteriormente, "de imitación de cerámica campaniense", caracterización que se lles da nos estudos do Plan Director do Castro de Elviña redactado pola Universidade de Santiago baixo a dirección do Dr. Criado Boado.\nPero o asunto distaba de estar claro. As pezas non tiñan que ver con nada habitual no mundo castrexo, nin se correspondían coas formas coñecidas da cerámica campaniense. Como posibles imitacións de kylikes áticos non era fácil entender unha chapuza de tal calibre feita por un mundo que, ao mesmo tempo, se reclamaba autor de obras técnica e estéticamente admirables como son as que forman o tesouro áureo atopado no castro.\nA caracterización das cerámicas en cuestión non é inocente. Se fosen imitación de kylikes áticos, deberíamos pensar nunha antigüidade cando menos do século V, se non do VI, antes de Cristo. Para o que se coñecía antes dos anos 80 do século pasado, iso facía de Elviña un dos castros máis antigos de Galicia. Hoxe, despois do camiño aberto polo añorado Antonio Álvarez Núñez (¿estaría hoxe cumplindo o súa teima de protestar con saco de dormir e botella de auga mineral, ou se negaría por iso de levar a contraria?) en Penalba a golpes de carbono 14, remachado pouco despois por Antonio de la Peña cos seus estudos en Torroso, sabemos que o poboamento amurallado en outeiros ven de moito máis atrás; os datos obtidos no Norte de Portugal traspasan mesmo o 1000 a.C. Pero mesmo así trataríase dunha antigüidade máis que considerable, en pleno proceso formativo do mundo castrexo ou a comezos do chamado Ferro I.\nA interpretación como imitacións de campaniense, unha cerámica de verniz negro producida nas área de Nápoles (a Campania), Florencia (Etruria) e Sicilia entre os séculos III e I a.C. grosso modo, resultaba moito menos violenta e máis acorde co que se ía sabendo de Elviña; do castro xa eran coñecidas algúns fragmentos de auténticas campanienses, así como de ánforas itálicas empregadas no transporte de viño (as chamadas Dressel 1), de cronoloxía coherente. A pesares de que as formas non cadraban ben coas campanienses canónicas, a interpretación das cerámicas quedou nese mundo difuso de imitacións de vaixelas finas de verniz negro anteriores ao dominio romano da Gallaecia.\nAs campañas de escavación desenvolvidas en Elviña entre 2003 e 2007 centráronse no ángulo SW da muralla do recinto murado máis interior e máis alto do castro, a chamada croa ou acrópole, tanto intra como extramuros.\nMesmo que sairon tamén evidencias de utilizacións anteriores e posteriores do solar, o panorama máis evidente pertencía a dous momentos sucesivos; un deles abarcando os dous (se non tres) últimos séculos antes de Cristo, con transformacións urbanísticas en torno ao cambio de era, e outro posterior, que neste momento situamos nos dous primeiros tercios do século I d.C. O primeiro destes dous momentos proporcionou, ademais de abundantísima cerámica castrexa do chamado Ferro II, cerámicas exóticas dos citados séculos II-I a.C.: ánforas vinarias grecoitálicas e itálicas das xa citadas Dressel 1, ánforas e askoi púnicos, cerámica campaniense de verniz negro, cerámicas ibéricas, etc.\nMateriais preaugusteos na croa: (1) ánfora grecoitálilca; (2) cerámica campaniense; (3) ánfora púnica africana; (4) posible askós; (5) ánfora Dressel 1 a; (6) cerámica ibérica.\nPero non apareceu nin un só anaco desas cerámicas grises bruñidas ou cuasi-bruñidas que, se realmente fosen imitacións de campanienses, serían esperables entre o abondoso material atopado. As pezas "raras" de Elviña quedaban así no limbo do descoñecido, un limbo no que cecais sempre deberan ter estado, se damos por bo o que unha vez me dixo un amigo: vale máis unha sólida duda que unha falsa certeza.\nAproveitando unha remodelación das vitrinas de Elviña no museo para expoñer os novos materiais, retiramos da circulación esas pezas das que non sabíamos dicir nada sen mentir. Ben poderían ter quedado, como mostra da realidade do coñecemento arqueolóxico (sabemos pouco, propoñemos e debatimos algo, descoñecemos moito), se houbese espazo para elo, o que non é o caso.\nE con esa incógnita na cabeza (que non é máis que unha das moitas que Elviña, como calquera outro xacemento, plantexa cando un se aproxima con mirada curiosa e crítica) comezou a última das campañas de escavación, desenvolvida entre xaneiro e xuño de 2009. A diferencia das anteriores, plantexouse esta englobando unha boa parte da muralla máis exterior do castro, detectada ao sur da croa durante os sondeos de 2002.\nOs resultados do pequeno sondeo de entón, tanto polos materiais como pola técnica constructiva da muralla, apuntaban a momentos considerablemente máis avanzados que os estudados na croa. Os fragmentos de ánfora de posible adscripción ás produccións béticas destinadas ao transporte de aceite (as chamadas Dressel 20), os anacos de vaixela fina de verniz vermello con decoración de círculos (terra sigillata hispánica) e outros elementos como as asas dunhas ánforas, tamén de fabricación bética, das que aínda está en discusión o seu contido (as Haltern 70), permiten propoñer o comezo da utilización desta zona do castro a finais do século I d.C. ou comezos do II; o límite final viña marcado por algúns fragmentos de vaixelas finas, cun verniz máis alaranxado que as anteriores, das que derivan, fabricadas entre os séculos IV e V d.C (terra sigillata hispánica tardía).\nAsí, se as anteriores campañas foran destinadas a intentar comprender o nacemento do castro e os seus primeiros momentos, esta tentaba de estudar o seu final.\nAsí pois, trazouse unha nova área a escavar, que foi ampliada no transcurso dos traballos, ao SE da muralla exterior. unindo dous dos sondeos realizados en 2002: o Sondeo 5, ao SW da zona a escavar, do que xa vimos que había materiais entre o II e o IV d.C., e o Sondeo 6, ao NW, no que saíran os restos dunha casa de esquinas angulares con materiais do s. I d.C. Da Memoria Técnica entregada na Xunta de Galicia e xa aprobada pola Dirección Xeral do Patrimonio, cito:\n"A área escavada foi ampliándose segundo os requirimentos da propia escavación. Sucesivamente foron abríndose os espazos que foron denominados como “Cata A", seguida da "Cata Estreita", a "Cata Longa" e a "Cata Nova", cada unha delas subdividida en dúas subzonas, a "Plataforma" ao Norte e o " Desnivel " ao Sur, separadas ambas as dúas polo trazado, visible ou suposto, da muralla. Finalmente ampliouse cara ao Norte a Cata A, dándose ao novo espazo o nome de "Ampliación da Cata A". Na documentación cada unha das zonas identifícase por dúas letras que definen a cata (CA= Cata A; CE=Cata Superficie escavada con zonas e subzonas Estreita; CL= Cata Longa, e CN= Cata Nova) seguida por unha terceira letra que sinala a subzona (P=Plataforma, e D=Desnivel). Á Ampliación da Cata A foi denominada ACA. En total abriuse unha superficie de 520 m2."\n"O lamentable estado da documentación elaborada polo Equipo Técnico durante os meses de abril e maio, na que estaban sistemáticamente ausentes datos fundamentais para a comprensión e planificación da escavación, a pesares das miñas reconvencións e o meu traballo nocturno de revisión das fichas, de tal grado que chegou a comprometer seriamente a miña saúde por exceso de traballo e falla do imprescindible descanso cotián, botou a perder os intentos de recuperar o tempo perdido. Pola contra, a laboriosa tarefa de realizar o que chamo "arqueoloxía inversa" por analoxía coa máis usual "enxeñaría inversa", é dicir, "deconstruir" a documentación xerada co fin de detectar os erros que causaban confusión coa súa posterior corrección, fixo que os traballos de laboratorio se prolongasen durante un longo tempo que tería sido innecesario se no traballo dos técnicos se tivesen seguido os protocolos adoptados para a escavación.\nO que realmente importa agora é que nestes momentos entendemos estar en situación de ofrecer unha visión coherente do escavado, que pasamos a expoñer brevemente, pois non se trata dunha memoria definitiva, deixando os pormenores para esta, na que sigo a traballar, e que se encontra nun moi avanzado estado de elaboración.\n"Non é sinxelo expoñer de forma breve a marcha e resultados da escavación, pois esta resultou moi complexa ao encontrármonos con espazos moi tocados en diferentes épocas, sucedéndose derrubas sucesivas separadas por leves capas de terra nas que sistematicamente aparecen máis claros os abandonos que as ocupacións."\n"Na periodización, sempre interpretativa e provisional en tanto novos datos ou a constatación de erros non obriguen a substituíla, como sempre en ciencia, por outra ordenación máis coherente e económica, establecín once períodos, a saber:\n2.- Cultivos modernos\n3.- Modificacións medievais (XIII-X)\n4.- Altomedieval (X-VII)\n5.- Xermánico (VI-V)\n6.- Séculos V-IV\n7.- Séculos IV-III\n8.- Séculos III-II\n9.- Muralla romana e preparación da ocupación imperial (século I?)\n10.- Restos da muralla primitiva e ocupación preimperial.\nA área 14, escavada en 2009, ao remate da escavación.\nOs períodos que nos interesan agora son o 5 e o 6. Baixo as consabidas capas de terra vexetal, e unha vez escavados os potentes niveis de terras de cultivo modernas e medievais, aparece un panorama confuso e abigarrado correspondente á tardorromanidade sensu lato. Capas torturadas de abandonos e derrubos que pouco a pouco se van serenando ata configurar solos de ocupación e o que parecen restos dunha cachoupa adosada á muralla, que aproveita tamén muros anteriores, con feitos e refeitos entre os séculos III e V.\nE neses niveis, acompañados, ademáis de polos omnipresentes fragmentos de lousas e de tegulae, por materiais claramente tardorromanos, como tsht ou vidros tardíos, comezan a aparecer pés realzados troncocónicos de cerámica gris, en todo similares aos kylikes de Luengo.\n¿Qué pintaban aí esas cerámicas imitacións de áticas? Mesmo dando por bo que fosen derivadas de campanienses, estaríamos en momentos anteriores á era, cando todo o demáis era posterior, moi posterior.\nDistribución de pés troncocónicos grises (puntos vermellos en CAP) na escavación de 2009\nA situación non podía ser máis contradictoria. Coñecedor das miñas limitacións, o primeiro que pensei é que todo estaba mal, que a confusión se debía a unha escavación mal dirixida. Pero os feitos aguantaban todas as probas e todos os contrastes.\nMáis aínda, lonxe de aclarar por qué aparecían aí, en contextos tardíos, cerámicas de momentos romanos ben temperáns, as sucesivas análises concretaban máis a súa cronoloxía: os presuntos "kilikes" estaban enmarcados, por abaixo (terminus post quem), por unidades estratigráficas que contiñan, por exemplo, unha panza de terra sigillata hispánica tardía con decoración do chamado Primeiro Estilo, ben encadrable a finais do século IV d.C.; por arriba (terminus ante quem), por un magnífico exemplar, fragmentado in situ, de cunca de terra sigillada africana D, fabricado en Túnez, da forma á que Hayes deu o número 99a, propia de finais do século V d.C. se non de comezos do VI.\nOs nosos pés "raros" quedaban así ben situados no século V, pero non antes de Cristo coma os kilikes áticos, se non despois de Cristo: unha diferencia de mil anos.\nUnha vez fixada a cronoloxía das pezas no século V d.C., do que se trataba era de comprender. Non coñeciamos nada similar en Galicia, e o século V nos resultaba de certo alleo. Tampouco os colegas consultados nos souperon indicar ónde comezar. Ata que, mentras estudabamos (sempre, sempre hai que estudar, estudar sen parar, continuamente) o impresionante "amansaburros" de título Cerámicas hispanorromanas. Un estado de la cuestión, de certo imprescindible, publicado en 2009 pola Universidade de Cádiz baixo dirección do infatigable Darío Bernal Casasola e A. Ribera i Lacomba, unha imaxe golpeounos os ollos: nela había tanto pés troncocónicos realzados semellantes aos nosos, coma formas carenadas que lembraban á de Luengo. Estaba no artigo de Ángel Paz Peralta adicado a "Las producciones de terra sigillata hispánica intermedia y tardía":\n¿E qué son esas pezas da lámina que nos abría un camiño? Pois nin máis nin menos que cerámicas grises de Astorga, do século V, coas que Paz tipifica a súa proposta dunha nova facies, á que chama "grupo C", da terra sigillata hispánica tardía, difundida polas provincias de León, Palencia e Zamora (os grupos A e B son os dos alfares rioxáns e os da Meseta). Ao final ía resultar que andabamos a buscar polo Mediterráneo central e oriental, cando o fabriquín tiñámolo a carón da casa.\nPolas mesmas datas, a Dra. Rosa Brañas andaba a inventariar o legado que a filla de José María Luengo donara ao Museo Arqueolóxico de San Antón, no que Rosa estaba de bolseira. Ademais de libros, revistas, manuscritos e mobles, no legado había un certo número de pezas arqueolóxicas. Unha delas chamoulle a atención e mostrouma: era un pé troncocónico gris, pero que levaba unha referencia pegada: "Astorga". Mesmo se a cerámica desta última peza era de mellor factura, ou cando menos de mellor cocción, a similitude coas de Elviña resultaba patente:\nPés realzados troncocónicos de Elviña (Luengo e Bello) e Astorga (Luengo). Debuxos e fotos (cutres, que son co móbil) de J.M.Bello.\nNon só tiñamos o fabriquín a carón da casa, se non que a peza clave para a interpretación dos primeiros falsos kilikes resultou tela Luengo, descubridor daqueles, nalgún caixón.\nXa estabamos orientados, pero non estabamos conformes. As diferencias entre a única peza de Astorga e as de Elviña seguían estando aí, e das cerámicas de Paz Peralta tan só dispuñamos do debuxo e dunha breve descripción xeral das formas e das pastas. Cando xa estabamos pensando en ir ver as pezas de Astorga, que non están en Astorga se non en León, a casualidade proporcionounos unha ocasión ainda mellor. A S.E.C.A.H. - Ex Officina Hispana organizaba no Museo Arqueológico Nacional unha mesa redonda restrinxida sobre "La Terra Sigillata Hispánica Tardía y sus contextos: estado de la cuestión, e entre os relatores figuraba o Dr. Ángel Paz Peralta.\nGracias á amabilidade do Presidente da SECAH, Dr. Ángel Morillo Cerdán, e do Secretario Xeral, D. Luis Carlos Juan Tovar, puiden asistir como ouvinte ás sesións da mesa redonda. Nas sesións era ouvinte, pero os entreactos eran meus: non é necesario dicir que, armado coas correspondentes caixiñas, asaltei implacablemente aos grandes sabios entre ponencia e ponencia. Como sempre ocurre cos grandes, a amabilidade e a sinxeleza de trato foi parella coa súa altura profesional e humana; só podo manifestar o profundo agradecemento a cantos torturei coas miñas preguntas. Foron moitos, por non dicir todos; pero o que importa agora é a abordaxe a Paz Peralta, por quen me enterei do recente pasamento de Maite Amaré Tafalla, no que foi a nota amarga da entrevista. O resto non puido ser mellor: actuando coma pedra de toque, Ángel Paz confirmounos que as pezas de Elviña non desentonarían no conxunto astorgano.\nDimos entón por bo que estabamos ante un conxunto, para nós descoñecido no mundo castrexo, e que xa tiñamos máis ou menos delimitado. O seguinte paso foi buscar e rebuscar nos fondos do museo ata atopar un bo número de pezas similares das escavacións de Luengo. Ademáis de novos pés, atopamos, coa axuda dos bolseiros Ana, María, Rosa e Xes, un bo número de bordes de diferentes recipientes, que repetían un certo número de formas. Nestas andábamos cando entramos en contacto internético con Luis Carlos Juan Tovar, quen nos dedicou moita, moita atención. Máis tarde tivemos o pracer de convivir con él varios días, así como con outros grandes sabios hispánicos, durante o curso "La cerámica romana en Hispania". Na terraza da cafetería da sé do CSIC vimos pausadamente as cerámicas, xunto co Dr. Ramón Járrega; non só confirmaron que íamos ben, se non que nos animaron a profundizar no seu estudo.\nGracias a eses ánimos e consellos procedimos a debuxar as pezas, co resultado de que hoxe podemos propoñer que, no século V d.C., no Castro de Elviña estaba en uso unha vaixela gris cun servizo composto por tres formas: copa, cunca e prato:\nO servizo de Elviña: Copa, cunca e prato en cerámica gris do século V (J.M. Bello)\nO conxunto resulta de interés, e ata agora, que saibamos, non sinalado no mundo castrexo. É evidente que é necesario profundizar nel, e a isto estamos a adicarnos en compañía de Luis Carlos Juan Tovar, que me fixo a honra de me considerar compañeiro nesta andadura.\nPero de entrada xurden preguntas irremediables: ¿cómo é posible que estas cerámicas tan características aparezan tan só en Astorga e no Castro de Elviña? Non é fácilmente concebible que non esistan no solar urbano coruñés, tan abondoso en restos romanos e tardorromanos. A miña aposta é a de que aparecerán en canto se revisen as escavacións que forneceron restos da tardorromanidade, como a da Fundación Caixa ou algunhas das rúas da Franxa e Rego de Auga. Verémolo.\nE tampouco resulta fácil pensar que estas cerámicas non existan en Lugo, capital de conventus situada entre Coruña e Astorga. E con razón non resulta fácil, porque o certo é que parecen existir. Mesmo que a magnífica tese de Enrique Alcorta remate xusto aí, non deixa de citar o conxunto de cerámicas grises tardorromanas no que hai cuncas carenadas e pés realzados troncocónicos que, pensamos que por un erro da edición, non aparecen debuxados.\nTendo Lugo, como ten, unha potente industria alfareira, somella que a hipótese de elección debe ser a de que as pezas de Elviña, insertas nunha tradición moi, moi ampla de cerámicas grises (cecais as máis coñecidas ou recoñecidas sexan as DSP) do século V, teñan sido fabricadas en Lugo. Pero para poder afirmar iso hai que recorrer un camiño longo que apenas acabamos de encetar. Esperamos recorrelo con saúde e con sabiduría: a última está garantida coa compañía de Luis Carlos Juan Tovar.\nE de todas maneiras vaia vostede a saber: por eses tempos xa andaban os suevos por aquí, e en Lugo practicaban o deporte de matar bispos, como é ben sabido.\nDe Atenas a Astorga con posible remate en Lugo: non está mal a longa marcha das cerámicas de Elviña, tanto no espazo coma no tempo, mil anos.\nPero con todo non me acoquinan: más longo no tempo é o meu, do megalitismo á tardorromanidade.\navísame dos novos comentarios por correo electrónico\nO teu comentario:\nsintaxe html: deshabilitado\nO Gabinete do Doctor Caligari\nInventos, artiluxios, aparellos e outros contos amañados para sairmos do paso (e de paso quedar ben, ou cando menos como se poida)\n« xullo 2011 »\nCastro de Elviña\nO día a día dun xacemento arqueolóxico\n© 2007 NOTAS ARQUEOLÓXICAS (e non só) . Denuncia este contido Roller Themes. Powered by Apache Roller. Website template by Arcsin, modified by R.


“Mentres non se garanta a subsistencia aos desempregados non se debería falar doutra cousa” - Destacadas - BNG - Ourense - Bloque Nacionalista Galego\nPRESAS ADVERTIU QUE DISCUTIR SOBRE OS DATOS E A ESTACIONALIDADE É CONTRIBUÍR A CONFUSIÓN COA QUE O PP PRETENDE ESCONDER QUE A ECONOMÍA DA MAIORÍA NON SÓ VAI MAL, SENÓN QUE VAI A PEOR\nNoa Presas: “Mentres non se garanta a subsistencia aos desempregados non se debería falar doutra cousa”\nA candidata do BNG fixo estas reflexións ao comezo dun acto aberto en Paderne de Allariz no que chamou á militancia e aos simpatizantes dos concellos da bisbarra de Ourense a desenvolver unha campaña nas rúas e en contacto con esa veciñanza que ve no Bloque un partido comprometido e leal co país.\nbngourense 03 set. 2016 - 10:06\nnon garanta falar aos noa presas\n“O BNG promoverá unha ampliación e aumento das rendas destinadas a subsidiar ás persoas e fogares sen ningún tipo de ingresos como media urxente e prioritaria do próximo goberno galego”, subliñou Noa Presas, cabeza de lista por Ourense ao Parlamento Galego na súa valoración do desemprego rexistrado en agosto. Presas advertiu que discutir sobre os datos e a estacionalidade é contribuír a confusión coa que o PP pretende esconder que a economía da maioría non só vai mal, senón que vai a peor. A candidata engadiu que “mentres non se garanta a subsistencia aos desempregados non se debería falar de outra cousa”.\nNoa Presas chamou a atención respecto da imparable caída da taxa de cobertura, que a nivel estatal cae ata o 57%; é dicir, catro de cada dez desempregados non recibe ningún tipo de axuda.\nA candidata do BNG fixo estas reflexións ao comezo dun acto aberto en Paderne de Allariz no que chamou á militancia e aos simpatizantes dos concellos da bisbarra de Ourense a desenvolver unha campaña nas rúas e en contacto con esa veciñanza que ve no Bloque un partido comprometido e leal co país. Respecto das condicións de vida en concellos como Paderne, San Cibrán, Pereiro ou Esgos, dixo Presas que estas poboacións “sofren especialmente polos recortes nos servizos básicos porque son concellos envellecidos”, e salientou tamén a falta de equipamentos destinados á mocidade. “Imos vendo os efectos da eliminación de escolas no rural, os centros escolares acaban convertidos en residencias para maiores”. O BNG, lembrou Presas, pretende recuperar o nivel dos servizos públicos no rural a través da potenciación do papel da Xunta nas comarcas, incluíndo a recuperación de escolas no rural.\nNoa Presas participará mañá sábado nun acto nacional en Rianxo e pola tarde, a partir das 19:30, acompañará a Ana Pontón na presentación en Ribadavia da candidatura por Ourense. Ourense, 2 de setembro de 2016\nO BNG no Concello de Ourense ven de confirmar que os renos contratados polo goberno local para o pasado nadal, carecían do certificado que xustificou a súa contratación\nNoa Presas insta ao PP a facer dimitir a Baltar tras o acordo con Ciudadanos\nUnha defensa eficaz e leal dun pobo que non se rende


Unha vida en fotografías - Agenda - La Región | Diario de Ourense y su provincia, fundado en 1910.\nUnha vida en fotografías\n"Antolóxica" recolle obras, cámaras e obxectos de Tomás Vega Pato, unha escolma que serve coma homenaxe a este profesional xubilado fai 15 anos\nTomás Vega Pato, o pasado día 26 de outubro na inauguración de "Antolóxica" no centro cultural Marcos Valcárcel.\nLucía Montáns 01/11/2018 23:09 h.\n"A miña formación era moi distinta pero acabei facendo moita fotografía, non parei nunca", explica Tomás Vega Pato (Manzaneda, 1938). Unha mostra de todo o que fixo como fotógrafo ensínase estes días no Marcos Valcárcel baixo o nome de "Antolóxica", unha exposición que se pode ver ata o día 9 de decembro e que promoveron Marta Vega, filla do artista, e Xosé Lois Vázquez.\nVega Pato asegura que "Antolóxica" é tamén "unha forma de agradecelle á xente o que fixo por min ao largo da miña carreira como fotográfo". En todos estes anos, as técnicas foron evolucionando de forma significativa, e este fotógrafo asegura que se perdeu moito coa dixitalización do proceso. A exposición recolle esa evolución,mostrando algunhas das cámaras ou produtos químicos que empregou en diferentes épocas.\nAdemais, os promotores desta homenaxe ao profesional fixeron "unha escolma da miña fotografía, que abrangue todo o meu percorrido. Eu teño un arquivo moi amplo, onde un se pode atopar tanto imaxes do rural, da serra de Queixa, como fotos de labores diarias nas aldeas e moitas estampas da cidade", explica Vega Pato.\nO artista di sentirse "moi sorprendido. A acollida que tivo 'Antolóxica' foi unha das sorpresas máis gratas da miña vida. O día da inauguración notei moito agradacemento, algo que botaba en falta despois de 15 anos xubilado".\nAberta ata o 9 de decembro.


PONTE DE BABEL: 2012\nAdquirimos para a biblioteca do centtro Umpa-pá, unha serie de comics recopilados agora nun libro pola editorial Salvat. Os creadores do mesmo foron Uderzo e Goscinny ou o que é o mesmo os pais de Asterix e Obelix. Tal e como nos conta a Wikipedia as historietas de Umpa-pa transcorren na américa do Norte do século XVIII, cando a carabela La Arrogante chega a aquelas afastadas terras para conquistar territorios por orde do rei. O impetuoso cabaleiro Humberto da Pasta de Hojaldre, ansioso por explorar as terras americanas, desembarca en solitario, e Umpa-pá, valeroso guerreiro da tribo dos Valevale, captúrao. Xa na súa tribo, outros importantes personaxes do clan como o ancián Sóloundiente ou o feiticeiro Comollueve, pretenden comerse ao cabaleiro, mentres que se Umpa-pà desexa conservalo, deberá pasar unha serie de probas. Durante o transcurso das mesmas, Pasta de Hojaldre deféndeo, e isto emociona a Umpa-pà que no momento manifesta que se sae vitorioso, o cabaleiro xa non será o seu prisioneiro, senón o seu irmán e amigo. O protagonista consegue vencer, e Pasta de Hojaldre é adoptado pola tribo baixo o nome de Perruca Nevada, pola perruca empolvada que usa.\nPublicado por Biblioteca Ies 12 de Outubro en 3:47 No hay comentarios:\nSe tivese que escoller un libro para regalar en Nadal regalaría a novela gráfica Rosalie Blum de C. Jourdy. Ed. La Cúpula. Un texto divertido de debuxo detallista e minucioso, cheo de sensibilidade e humor sen límites.\nNun pequeno e aburrido pobo viven Vincent, un perruqueiro de trinta anos que aínda non conseguiu cortar o cordón umbilical que lle une á súa excéntrica nai; Rosalie, unha muller que tenta afogar o seu escuro pasado a través do whisky, e Aude, que se deixa arrastrar pola vida.\nA vida monótona de Vincent verase perturbada por un encontro que lle xerará unha vaga e imprecisa reminiscencia de algo ou alguén pasado e que derivará en obsesión. O detonante é a aparición dunha muller, Rosalie, que parece levar unha vida tan aburrida como a de Vincent. Axudará este encontro a que Vincent supere os seus demos?.\nEn Rosalie Blum asistiremos a tácticas de espionaxe e contraespionaje e coñeceremos a desternillantes personaxes como o compañeiro de piso de Aude, que quere montar un circo sen ningún tipo de recurso económico; a misteriosa Bernardette; a aloucada e descarada Cécile, e a estrafalaria nai de Vincent.\nRosalie Blum recibiu os premios RTL en 2009 e o de autor revelación no Festival International da Bande Dessinée de Angoulême en 2010.\nEl Hogar de Miss Peregrine para niños peculiares de Ransom Riggs ten un dos videos promocionais máis irresistibles dos últimos tempos. O libro é unha xoia, fermoso, misterioso e insuperable a nivel gráfico. Unha enigmática historia sobre nenos extraordinarios e monstros escuros; unha fantasía arrepiante ilustrada con inquietantes fotografías que deleitará a mozas e adultos. De neno, Jacob creou un vinculo moi especial co seu avó, que lle contaba estrañas historias e ensináballe fotografías de nenas levitando e nenos invisibles. Agora, seguindo a pista dunha misteriosa carta, emprende unha viaxe cara á illa remota de Gales na que o seu avó se criou. Alí, atopa vivos aos nenos e nenas das fotografías, aínda que os aldeáns afirmen que morreron hai moitos anos.\nPublicado por Biblioteca Ies 12 de Outubro en 3:58 No hay comentarios:\nDe seguro a novela máis agardada do Nadal. El Tango de la Guardia Vieja de Pérez Reverte (Ed. Alfaguara) promete aventuras pero desta volta relacionadas co mapa dos sentimentos, un tema pouco tratado polo autor.\nUnha parella de mozos apostos, aburados por paixóns urxentes como a vida, míranse aos ollos ao bailar un tango aínda non escrito, no salón silencioso e deserto dun transatlántico que navega na noite. Trazando sen sabelo, ao moverse abrazados, a rúbrica dun mundo irreal cuxas luces fatigadas empezan a apagarse para sempre.\nUn estraño desafío entre dous músicos, que leva a un deles a Bos Aires en 1928; un asunto de espionaxe na Riviera francesa durante a Guerra Civil española; unha inquietante partida de xadrez no Sorrento dos anos sesenta...\nO tango da Garda Vella narra con pulso admirable unha turbia e apaixonada historia de amor, traizóns e intrigas, que se prolongan durante catro décadas a través dun século convulso e fascinante, entre a luz crepuscular dunha época que se extingue.\nAlgúns dos libros máis prestados da biblioteca pertencen a saga Crepúsculo, o seu éxito ten moito que ver cunha historia de amor-adolescente imposible que repite esquemas por todos coñecidos. Pero á obra pódeselle facer una crítica máis dura dende outro punto de vista... No seguinte artigo máis detalles.\nPublicado por Biblioteca Ies 12 de Outubro en 4:01 No hay comentarios:\nO día de Nadal chegará as pantallas de todo o mundo a adaptación de Os miserables novela de Victor Hugo Un texto de éxito universal que moita xente coñece tamén polo musical do mesmo título. En realidade a película segue punto por punto o desenrolo do mesmo. Un bo momento para recuperar a loita dos oprimidos en calquera circunstancia e situación.\nPublicado por Biblioteca Ies 12 de Outubro en 3:49 No hay comentarios:\nO pasado día 24 de Outubro celebrouse o días das Bibliotecas, seguindo o exemplo da Páxina das Bibliotecas Escolares parécenos moi boa idea facer referencia a unha escolma de libros que tendo como protagonistas aos mesmos e as bibliotecas recompilou a Biblioteca Civicam de Pamplona. Harry Potter estaría abraiado rapaces!!!.\nPublicado por Biblioteca Ies 12 de Outubro en 4:33 No hay comentarios:\nAstiberri Ediciones é unha editorial vasca centrada na novela gráfica. Este ano está de noraboa pola publicación dunha novela gráfica de Alfonso Zapico centrada na vida de James Joyce na que percorre os momentos, conversacións, penurias e aventuras coas que se foi construíndo unha das grandes figuras do século XX e pola que gañou o Premio Nacional do Cómic 2012, promovido polo Ministerio de Cultura.\nCun arduo traballo de documentación e de plasmación en viñetas, este relato salpicado de múltiples anécdotas, é ademais unha cativadora viaxe en tren por aquelas cidades –Dublín, Trieste, París e Zúric– polas que foi deixando o seu rastro de vida este irlandés universal.\nNa páxina da editorial podemos atopar fondos de escritorio relacionados coas novelas publicadas e en fin cos libros, son alucinantes. Picade aquí e escollede animando a vosa pantalla!!!.\nPublicado por Biblioteca Ies 12 de Outubro en 4:52 No hay comentarios:\nO libro "Nada" da escritora danesa Janne Teller, rexeitado nun principio polas editoriais por ser demasiado raro, para logo chegar a ser lectura recomendada en colexios en Escandinavia e gañar diversos premios prestixiosos, chega por fin a España, publicado por Seix Barral.\nTras dez anos de polémica nos países europeos, a autora nórdica de orixe austro-alemán, Janne Teller, sentese moi ilusionada pola chegada do libro a España, pero tamén -di- "moi preparada" para as posibles reaccións ou críticas que poida ter, como explicou ela mesma nunha entrevista con Efe.\nA novela relata a historia do mozo Pierre Anthon, que un día se dá conta de que nada realmente importa na vida; e, por tanto, non merece a pena facer nada. Entón sóbese a unha ameixeira, desde onde lanza mensaxes desafiantes aos seus compañeiros de clase sobre as razóns polas que, segundo el, nada importa.\nTanto desmoraliza aos seus compañeiros, que estes deciden reunir obxectos esenciais co fin de demostrarlle que hai cousas que dan sentido á existencia. No seu reto arriscarán parte de si mesmos e descubrirán que só ao perder algo se aprecia o seu valor\nPublicado por Biblioteca Ies 12 de Outubro en 4:32 No hay comentarios:\nAchégase o Samaín e queremos recomendar algunhas lecturas que podedes atopar na biblioteca para pasar medo. Moitas foron levadas ó cine con éxito, precisamente estes días temos en carteleira unha peli de animación que recorda moito a outra gran novela de terror. Cal rapaces?.\nPorque a lectura é un dereito. Porque todos temos dereito a ser nenos. Imaxes para soñar lendo dende todos os lugares do mundo.\nPublicado por Biblioteca Ies 12 de Outubro en 0:55 No hay comentarios:\nMo Yan é o pseudónimo de Guan Moye que significa non fales. Mo yan, nado en 1955 en Shandong, China é o novo premio Nobel de literatura. Moi novo alistouse no exército popular e comezou a escribir as súas obras que en xeral foron ben recibidas polo réxime comunista. Comparado con Kafka ou García Márquez no seu realismo máxico de corte oriental a súa obra é pouco coñecida en España. Quedámonos, de momento, coa adaptación cinematográfica da súa novela Sorgo Vermello levada ó cine polo gran Zhang Yimou.\nSAL CUNHA MOZA QUE NON LE\nSal cunha moza que non le. Atópaa no medio dun bar. Atópaa no medio do fume, da suor e das luces multicolores dunha discoteca de luxo. Onde a atopes, descúbrea sorrindo e asegúrate de que o sorriso permaneza mesmo cando quites a mirada. Catívaa con palabras pouco sentimentais; usa as típicas frases de conquista e ri para os teus adentros. Sácaa á rúa cando os bares e as discotecas den por concluída a velada; ignora o peso da fatiga. Bícaa baixo a choiva e deixa que a tenue luz dun farol da rúa vos alumee, así como ocorre nas películas. Fai un comentario sobre o pouco significado que todo iso ten. (Charles Warnke)\nSAL CUNHA MOZA QUE LE\nSal con alguén que se gasta todo o seu diñeiro en libros e non en roupa, e que ten problemas de espazo no armario porque comprou demasiados. Convida a saír a unha moza que ten unha lista de libros por ler e que desde os doce anos tivo un carnet de subscrición a unha biblioteca.\nSal cunha moza que le porque o mereces. Meréces unha muller capaz de darche a vida máis colorida que poidas imaxinar. Se só tes para darlle monotonía, horas trilladas e propostas a medio cociñar, virache mellor estar só. Pero se queres o mundo e os mundos que hai máis aló, convida a saír a unha moza que le.\nOu mellor aínda, a unha que escriba. (Rosemarie Urquico)\nPublicado por Biblioteca Ies 12 de Outubro en 2:32 No hay comentarios:\nPublicado por Biblioteca Ies 12 de Outubro en 9:38 No hay comentarios:\nA nosa primeira recomendación rapaces ten que ver cun clásico da literatura de aventuras: O Hobbit de Tolkien. O hobbit Bilbo Bulseiro gústalle a vida cómoda e tranquila do seu burato-hobbit, onde almorza, merenda e cea varias veces ó día. Pero a inesperada visita do mago Gandalf fai espertar no seu interior o espírito aventureiro dos seus devanceiros. Deste xeito ve trascadeada a súa vida cotiá e, sen saber moi ben como, emprende unha longa viaxe con trece ananos barbudos en dirección ás Montañas para recuperar un tesouro roubado polo dragón Smaug, esquecido hai moito tempo.\nPrecuela do Señor dos Aneis a partir deste Nadal poderemos disfrutar das aventuras de Bilbo no cine. O texto será dividido en tres películas que serán estreadas consecutivamente a final de ano dende este 2012. Máis abaixo un avance.\nPublicado por Biblioteca Ies 12 de Outubro en 3:36 No hay comentarios:\nPublicado por Biblioteca Ies 12 de Outubro en 0:28 No hay comentarios:


Os segredos do modelado de datos avanzado, ao detalle nun novo curso de Vitae - Código Cero - Diario Tecnolóxico de Galicia\nOs datos son un dos principais activos de calquera organización empresarial, sempre e cando teñamos os recursos precisos para xestionalos, mostralos, compartilos, ordenalos, protexelos, facelos flexíbeis e poñelos en valor. Con esta serie de factores, cuxa meta é un eficaz e eficiente comportamento da información, teremos unha base firme para que a nosa empresa non só se manteña no tempo, senón que o faga coas meirandes e máis destacadas taxas de éxito. Recursos dos que botar man para acadalo hai moitos, pero Vitae Consultores, como de costume, ofrécenos unha reposta segura, cómoda e inmediata: o curso Modelado de datos avanzado para Power BI, Excel e BBDD. Serán oito horas de formación, a desenvolver os días 24, 25, 26 e 27 de maio, a través da Aula Virtual da consultora.\nSegundo explica a consultora galega, este curso de modelado de datos dimensional céntrase nos patróns de deseño básicos para “construír estruturas de bases de datos relacionais para Power Bi, Excel con Power Query e Power Pivot, e tamén con explicacións de Data Mart ou Data Warehouse en SQL Server”. A actividade formativa comeza cunha descrición xeral da teoría do modelado de dimensións e baséase na súa xustificación ao revisar as estruturas centrais involucradas nos Data Marts e almacéns de datos: táboas de dimensións conformadas e táboas de feito. O curso aplica estes principios ás prácticas de integración para Power BI, Excel con Power Query e Power Pivot e SQL Server, incluídas as mellores prácticas de almacenamento e indexación.\nAs sesións formativas conclúen cunha revisión da xestión de metadatos para o modelado dimensional, incluído o seguimento, a auditoría e a xeración de informes por lotes e linaxes ETL.\nEstes son os obxectivos básicos do curso:\n· Comprender os conceptos da táboa de dimensións, como atributos, xerarquías e uso de claves substitutas.\n· Comprender conceptos de tacto de feitos, como medidas e tipos de agregación.\n· Traballar coa comunidade de usuarios e as fontes de datos para planificar estruturas de feitos e dimensións que cumpran cos requisitos comerciais.\n· Aplicar o coñecemento conceptual do deseño dimensional a unha implementación en Power BI, Excel Power Quere e Power Pivot e SQL Server.\n· Mellorar a calidade e a rapidez das consultas e proxectos en Power BI, Excel con Power Query e Power Pivot e con BBDD.\nA persoa encargada de impartir os contidos será Pablo Gómez, enxeñeiro de Son na especialidade de Son e Imaxen, Master Business Intelligence with Microsoft Technologies (MBI) e Microsoft Certified: Azure Dada Engineer Associate. Especializado no mundo do tratamento da información, con máis de cinco anos de experiencias no sector adicado en exclusiva aos datos. A día de hoxe traballa como enxeñeiro en plataformas de datos para SolidQ e domina as ferramentas do entorno BI como Data Warehouse Modelling, ETL Processes, SQL Server e Power BI. Entre as empresas que ten formado, capacitado ou asesorado atópanse Gas Natural, Sociedade Textil Lonia ou Tempe (Inditex).


diciembre, 2013 | Á marxe do tempo\n30 de diciembre de 2013 a las 8:26\nO martes pola noite, como puñan Casablanca nunha das cadeas de televisión, senteime comodamente, conseguín unhas peperetadas para pinchar mentres duraba a película e dispúxenme a ver, por enésima vez, un dos filmes que máis me gustaron e me seguen a gustar de todos cantos levo visto na vida, que non son poucos. Non me sucede con ningún outro, a pesar de que os hai fermosísimos. Con Casablanca produciuse unha fascinación instantánea a primeira vez que a vin, hai moitos anos, que nunca se rompeu e que supoño que xa non se romperá. Non me pasa só a min. Coñezo a moita xente que sente o mesmo.\nSei a película case de memoria e podo recitar parte dos diálogos, esa marabilla creada por dous xenios irreverentes de Hollywood, os xemelgos Phil e Julie Epstein, aínda que a famosa frase final “Louis, presinto que este é o comezo dunha fermosa amizade”, non é deles, senón do produtor da película, Hal Wallis.\nE, non obstante, Casablanca segue emocionando. Poden ser frases como “Os alemáns ían de gris e ti ías vestida de azul”, que lle di Rick a Ilsa no momento en que ambos os dous recordan o seu encontro en París, ou aquel diálogo, no instante da despedida, cando ela pregunta “¿O noso amor non importa?” e el responde: “Sempre teremos París”, ou a resposta cínica que o propio Rick lle dá a Strasser, o xefe militar nazi, cando este lle pregunta pola súa nacionalidade: “Son borracho”. E logo a escena da Marsellesa no café ou aquela do casino, cando Rick manda apostar ao número 22, para que gañe o marido de Annina, a rapaza que necesita cartos para ir a América. ¿Boa película? ¿Mala? Desde logo, enche o corazón.\nEsta columna publicouse orixinalmente o 30 de decembro de 1999.\n28 de diciembre de 2013 a las 8:25\nEstiven lendo na revista Granta, que se empezou facendo en Cambridge e agora se fai en Londres, o avance dun libro que vai aparecer proximamente, no mes de febreiro do ano que vén. É a primeira publicación dun avogado que se chama Joseph O’Neill. No capítulo que se inclúe nesta revista británica, describe con moito detalle as execucións dun grupo de individuos que foron condenados a morte e aforcados o ano pasado en Trinidade e Tobago, un país onde os tribunais sentenzan á última pena con moita frecuencia, sempre co aplauso dos cidadáns. A un disidente, que leva a cabo manifestacións en solitario protestando contra a pena de morte, xa estivo a punto de linchalo nunha ocasión unha multitude indignada.\nDe todo canto conta O’Neill sobre as execucións desa xente, non hai case nada que non poidamos imaxinar ou que non teñamos visto no cinema. Uns subiron ao cadalso cantando himnos relixiosos; outros, en silencio, sen amosar signos nin de temor nin de arrepentimento; algúns, berrando como eses animais que saben o que lles espera no matadeiro, e tan enlouquecidos que tiveron que ser arrastrados ata o altiño onde os agardaba o verdugo ao pé da forca.\nA parte menos coñecida está na parafernalia que rodea a execución. Por exemplo, o verdugo chega nun coche negro, cos cristais tintados e cunha capucha que lle cobre a cabeza. Logo páganlle douscentos corenta dólares (¿por que non serán douscentos cincuenta?) e unha botella de ron. Se algún dos condenados é demasiado delgadiño e hai sospeitas de que non quede ben aforcado por falta de peso, cólganlle unhas bolsas de area, para axudalo. Todo está tan perfectamente regulamentado e tan previsto que incluso no caso de que algún dos sentenciados teña a ocorrencia de suicidarse antes, como sucedeu na ocasión da que nos fala Josep O’Neill, hai un equipo de médicos disposto a salvalo para que poida morrer cando lle toca, non cando el quere. Isto sería ilegal.\nEsta columna publicouse orixinalmente o 28 de decembro de 2000.\n25 de diciembre de 2013 a las 8:24\nCando vin a manobra imprudente que facía un dos automóbiles, xa me decatei de que o accidente era inevitable. O que baixaba en sentido contrario, perfectamente cinguido á súa man, non podía prever que por un dos costados lle saíra aquela furia desbordada. Recibiu o golpe de súpeto e con sorpresa, como se lle caese un raio. O estrondo resoou en toda a rúa igual que un trono e fixo que durante uns segundos a xente quedase paralizada. O tempo xusto para comprender o que pasaba e botarse a correr cara ao lugar do suceso.\nTodo o mundo pensou que daquel tremendo topenazo se tiñan que derivar por forza consecuencias tráxicas. Ver como o coche embatido era desprazado sen control ao longo de varios metros e que por último, despois de dar dúas ou tres voltas, acababa desfacéndose contra unha farola, produciunos a todos a sensación de que do seu interior sacarían a algunha persoa totalmente descalabrada.\nNon obstante, o condutor saíu polo seu propio pé, cun obxecto metálico e contundente na man, correndo como unha ameaza cega en dirección do culpable, que xa se atopaba fóra. Cando se encontraban a un metro un do outro, ambos abriron os brazos ao mesmo tempo e déronse unha aperta estreita e longa, emocionada. Pola cabeza pasoume como un lóstrego a idea sentimental das datas pacíficas que estes días nos marca o calendario. Á miña beira, un señor que fumaba en pipa bateu cos meus ollos e dixo: “¡O que fan os nervios!”\nEsta columna publicouse orixinalmente o 26 de decembro de 1992.\n22 de diciembre de 2013 a las 9:50\nO mércores pola noite tiña que dar unha conferencia en Xinzo de Limia, a vila onde me criei. Saín de Ourense co tempo algo apretado, pero suficiente, sen prever que podía producirse algún percance, como así sucedeu: paroume a Garda Civil de tráfico con toda razón e alá se foron vinte minutos, co cal cheguei á cita con bastante retraso. A miña sorpresa foi atoparme cunha sala abarrotada de amigos, agardando pacientemente, sen saber a que cousa se debía aquela situación tan rara. Un detalle máis que hai que agradecer.\nDesde a mesa, mentres me dirixía ao público asistente, ía descubrindo pouco a pouco rostros coñecidos: antigos profesores, compañeiros de escola, amigos dos meus pais, parentes,un par de curas… máis que unha conferencia, aquilo parecía unha charla intranscendente e distendida. A verdade é que o pasei moi ben.\nMoitas veces teño falado aquí de xentes curiosas da miña vila. A algúns recordeinos en voz alta: o Chino Japonés, o Mangante, o Sarillo… Conteilles aos asistentes que con frecuencia me preguntan, fóra de Xinzo, se será posible que haxa tantos tolos naquel lugar, e botáronse a rir. Eles saben que a culpa é dun rapaz que viviu alí durante uns anos preciosos e que un día marchou coa memoria chea de historias para contar. O mércores sentín que esa memoria foi un regalo dos meus veciños. Por iso lles quixen dar as grazas.\nEsta columna publicouse orixinalmente o 22 de decembro de 1995.


DOG Núm. 67 Venres, 5 de abril de 2019 Páx. 17444\nRESOLUCIÓN do 28 de marzo de 2019, conxunta da Axencia Galega das Industrias Culturais e da Axencia Turismo de Galicia, pola que se establecen as condicións de adhesión á marca Fest Galicia e para a realización de contratos de patrocinio con entidades privadas para festivais de música profesionais que se celebran desde o 1 de xuño de 2019 ao 30 de setembro de 2019, considerados estratéxicos para o territorio xa que xeran un retorno publicitario para as marcas Fest Galicia e Xacobeo Galicia 2021.\nOs festivais profesionais privados xeran emprego e invisten no territorio, poñen en valor as industrias culturais e creativas, son factor de riqueza á vez que proxectan Galicia como destino musical, achegándolle visibilidade e atraendo visitantes.\nPola súa parte, a Axencia Turismo de Galicia é a entidade pública instrumental creada de conformidade co Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos, co obxectivo de impulsar, coordinar e xestionar a política autonómica en materia de turismo, e é a entidade que ten encomendada a organización do Xacobeo 2021, evento declarado de excepcional interese.\nAmbas entidades teñen pois como finalidade incrementar o posicionamento da industria cultural galega e o seu fomento e promoción, mellorando así a presenza internacional de Galicia así como a promoción do Xacobeo 2021.\nÉ, polo tanto, necesario o apoio a aquelas actividades únicas que se desenvolvan dentro da Comunidade e que axuden a prestixiar o noso destino nacional e internacionalmente e sobre todo a promoción internacional dos nosos creadores.\nA convocatoria vai dirixida a entidades privadas organizadoras de festivais de música, sempre que a produción executiva corra a cargo dunha empresa produtora de festivais e que non supoña un factor de competencia desleal no sector. A Axencia Turismo de Galicia realizará contratos de patrocinio privado da actividade que desenvolven que, pola súa importancia e relevancia en canto ao público que participa e a súa repercusión nos medios de comunicación, suporá unha gran repercusión e un bo retorno publicitario da nosa marca de festivais, da nosa marca turística e a difusión do Xacobeo 2021, ademais da difusión da campaña contra a violencia sexual en espazos públicos Agresión Off, eu digo non á violencia sexual, encadrada no marco do Pacto de Estado contra a violencia de xénero (Ministerio da Presidencia, Relacións coas Cortes e Igualdade).\nA participación nesta convocatoria supón a aceptación dos termos e condicións establecidos e que se anexan a esta resolución.\nPolo exposto, ambas as dúas entidades,\nPrimeiro. Aprobar os pregos de condicións xerais e técnicas que deben rexer a adhesión á marca Fest Galicia e a tramitación dos expedientes de contratación que deriven das solicitudes de patrocinio con entidades privadas que organicen festivais de música profesionais que se celebran desde o 1 de xuño de 2019 ao 30 de setembro de 2019, considerados estratéxicos para o territorio xa que xeran un retorno publicitario para as marcas Fest Galicia e Xacobeo Galicia 2021 e serven de canle de difusión da campaña Agresión Off, eu digo non á violencia sexual.\nContra esta resolución, que esgota a vía administrativa, poderá interpoñerse recurso potestativo de reposición ante a Dirección da Axencia Turismo de Galicia, no prazo dun mes contado desde o día seguinte ao da súa publicación no DOG, de acordo co establecido no artigo 123 da Lei 39/2015, do 1 de outubro, do procedemento administrativo común das administracións públicas.\nTamén se pode interpoñer recurso contencioso-administrativo ante o xulgado do contencioso-administrativo, no prazo de dous meses desde o día seguinte ao da publicación no DOG, de acordo co establecido no artigo 46 da Lei 29/1998, do 13 de xullo, da xurisdición contencioso-administrativa.\nPregos de condicións xerais e técnicas que deben de rexer a adhesión á marca\nFest Galicia e a tramitación dos expedientes de contratación que deriven das solicitudes de patrocinios con entidades privadas para festivais de música profesionais que se celebran desde o 1 de xuño de 2019 ao 30 de setembro de 2019, considerados estratéxicos para o territorio xa que xeran un retorno publicitario para as marcas Fest Galicia e Xacobeo Galicia 2021 e serven de canle da campaña Agresión Off, eu digo non á violencia sexual\n1. Ámbito obxectivo, tipoloxía e necesidade que se satisfai.\nO obxecto desta convocatoria, pública e aberta, é ofrecer a posibilidade de adhesión de festivais de música á marca Fest Galicia e de realizar contratos privados de patrocinio para a celebración de festivais de música consolidados que se celebren entre o 1 de xuño de 2019 ata o 30 de setembro de 2019 e que xeren un retorno publicitario para as marcas Fest Galicia, Xacobeo Galicia 2021 e difundan a campaña Agresión Off, eu digo non á violencia sexual, mellorando o posicionamento de Galicia como destino musical.\nA finalidade da realización da convocatoria é difundir a imaxe de Galicia vinculada á actividade desenvolvida polas entidades privadas e que, pola súa importancia e relevancia en canto o público que participe e a súa repercusión nos medios de comunicación, supoñan unha vía para dar publicidade ás marcas Fest Galicia, Xacobeo Galicia 2021 e para a difusión da campaña contra a violencia sexual Agresión Off.\nPolo tanto, o elemento fundamental do contrato de patrocinio é a repercusión mediática para as marcas.\nA convocatoria vai dirixida ás entidades privadas organizadoras de festivais de música, sempre que a produción executiva corra a cargo dunha empresa produtora e conten cos seguintes requisitos:\n– Que se celebren entre o 1 de xuño e o 30 de setembro de 2019.\n– Que teñan un orzamento superior aos 100.000 euros (sen IVE) na edición de 2018.\n– Que implanten algunha medida preventiva ou coercitiva fronte a posibles impactos ambientais como medidas contra a xeración de residuos, emisións á atmosfera, xeración de ruídos, eficiencia enerxética, utilización de produtos reciclados ou reutilizados.\nEsta convocatoria parte da base de que son os promotores do festival quen asume a organización, por iso, solicitan a achega para apoiar a súa celebración, xa que consideran que pode ter repercusión na estratexia cultural e turística e que a achega pública mellora a rendibilidade, en concepto de imaxe e notoriedade.\nSerán de conta do patrocinado a obtención das oportunas autorizacións, permisos e licenzas, así como a obtención dos dereitos derivados da propiedade intelectual xerados como consecuencia da execución dos festivais, e correrá pola súa conta o aboamento de tales dereitos e responderán fronte aos titulares pola súa utilización ilexítima. É tamén responsabilidade do adxudicatario o aboamento do pagamento dos seus dereitos de propiedade intelectual aos autores ou entidades de xestión que os representen.\n1. Como requisito de solvencia económica ou financeira, os solicitantes deberán dispoñer dun seguro de indemnización por riscos profesionais, vixente ata a finalización do prazo de presentación de ofertas, por importe igual ou superior a 35.000 euros.\n2. Como requisito de solvencia técnica, os solicitantes deberán dispoñer de experiencia na prestación de servizos de igual ou similar natureza que os que constitúen o obxecto do contrato.\nA solvencia técnica acreditarase pola realización de polo menos un traballo consistente na organización de festivais musicais durante os últimos dous anos e por un importe acumulado polo menos igual ou superior aos 100.000 euros (sen IVE), indicando o importe, a data e os destinatarios.\nEsta convocatoria ten un orzamento total máximo de 350.000 euros con cargo á aplicación orzamentaria 11.A2.761A.640.0 dos orzamentos xerais da Axencia Turismo de Galicia para o ano 2019, dos que:\n– 285.000 euros se realizarán con cargo ao proxecto 2018 00002.\n– 65.000 euros se realizarán con cargo ao proxecto 2019 00001, contía transferida pola Secretaría Xeral de Igualdade da Xunta de Galicia á Axencia Turismo de Galicia. Estes fondos proveñen do Pacto de Estado contra a violencia de xénero (Ministerio da Presidencia, Relacións coas Cortes e Igualdade) para o patrocinio da campaña de información e sensibilización fronte á violencia sexual en espazos públicos: Agresión Off, eu digo non á violencia sexual.\nCo fin de optimizar os recursos existentes, e para poder realizar unha asignación máis equitativa, establécese un importe máximo do prezo do patrocinio por entidade de 35.000 euros (con IVE), cun valor estimado de 28.925 euros que se modulará conforme as seguintes contraprestacións:\n• Espazo para a presenza nun lugar destacado dun stand das marcas Fest Galicia, Xacobeo Galicia 2021, dun mínimo de 15 m2 no que se desenvolvan actividades no festival e no que se difunda a campaña Agresión Off, eu digo non á violencia sexual a través de soportes visibles que recollan algunha ou todas as mensaxes do decálogo contra a violencia sexual.\n• Presenza das marcas na publicidade do festival, en medios e nas accións de promoción e comunicación: cartelaría, roldas de prensa, materiais audiovisuais, anuncios...\n• Posta á disposición de 10 abonos/entradas para sorteo en redes sociais.\nA contía do patrocinio polas contraprestacións mínimas recollidas neste punto poderá alcanzar ata un máximo de 21.000 euros e determinarase conforme a repercusión mediática do ano anterior e os seguintes criterios:\nAsistentes con entradas de pagamento totais en 2018\nAta 1.000 €\nRetorno económico en Galicia en 2018\nSeguidores en redes sociais en 2018\nPremios ou recoñecementos de ámbito europeo de recoñecido prestixio\n2. Elementos publicitarios ofrecidos que deben incluír sempre a produción dos materiais necesarios, cun máximo de 18.000 euros:\nNaming escenario Fest Galicia e/ou Xacobeo Galicia 2021\nPresenza de banner na web oficial\nPublicidade da campaña Agresión Off, eu digo non á violencia sexual en soportes non convencionais (bolígrafos, camisetas, chapas, marca páxinas...)\n5. Solicitude e forma de presentación da documentación.\n5.1. Os solicitantes deben presentar a seguinte documentación:\n– Solicitude de adhesión á marca Fest Galicia e de patrocinio, segundo o modelo do anexo II (fóra do sobre A, onde se realizará o rexistro da Axencia Turismo de Galicia), á cal deberá xuntarse a seguinte documentación:\n– Documentación administrativa (sobre A).\n– Documentación técnica (sobre B).\nOs dous sobres deberán presentarse pechados, asinados e independentes. No exterior de cada sobre debe identificarse o nome e os apelidos ou razón social, número de teléfono, correo electrónico, e nome do festival polo que se solicita a adhesión á marca Fest Galicia e o patrocinio.\nO prazo de presentación das solicitudes será de vinte (20) días hábiles, desde o día seguinte ao da publicación desta resolución no Diario Oficial de Galicia.\nA solicitude dirixirase á Axencia Turismo de Galicia, segundo o modelo do anexo II, no cal se recolle un formulario cos seguintes datos:\n– Datos de contacto da entidade.\n– Datos de contacto do representante legal do solicitante, correo electrónico.\n– Datas de celebración e artistas programados por día.\n– Contía solicitada.\nO envío da solicitude por si soa sen os sobres constituirá causa de inadmisión da citada solicitude.\nO lugar de presentación é a Oficina do Rexistro Auxiliar da Axencia Turismo de Galicia (estrada Santiago-Noia, km 3, A Barcia, 15897 Santiago de Compostela, A Coruña).\nComo alternativa á presentación no rexistro, o solicitante poderá enviar as propostas por correo postal. Neste caso, o solicitante deberá xustificar a data de imposición do envío na oficina de Correos (será requisito indispensable que se trate dunha oficina de Correos prestadora do servizo postal universal) e anunciarlle ao órgano de contratación a remisión da oferta mediante télex, fax, burofax ou telegrama no mesmo día. Sen a concorrencia de ambos os dous requisitos non será admitida a proposta se é recibida polo órgano de contratación con posterioridade á data en que finaliza o prazo sinalado no anuncio.\nO correo electrónico para anunciar a remisión por correo da solicitude é o seguinte: contratacion-turismo.cpr@xunta.es\nNon obstante, transcorridos dez días naturais seguintes á data indicada sen recibirse a proposta, esta non será admitida en ningún caso.\nUnha vez remitida a proposición por correo, non poderá ser retirada.\nNon se aceptarán como entrada as solicitudes ou documentación que fosen enviadas por correo electrónico.\n5.2. Documentación administrativa (sobre A). Documentación relacionada coa entidade solicitante:\n5.2.1. DEUC, documento europeo único de contratación que confirma que o operador económico cumpre as condicións seguintes:\nPode accederse ao formato electrónico en:\nhttps://ec.europa.eu/growth/tools-databases/espd/filter?lang=es. O formulario, dispoñible en castelán, poderá, nese sitio, cubrirse e imprimirse para enviar ao órgano de contratación xunto co resto da oferta.\n– Versión en galego: http://www.conselleriadefacenda.es/areas-tematicas/patrimonio/xunta-consultiva-decontratacion-administrativa/procedemento-de-contratacion\n– Versión en castelán: http://www.conselleriadefacenda.es/é/areas-tematicas/patrimonio/xunta-consultiva-decontratacion-administrativa/procedemento-de-contratacion\n5.2.2. Declaración complementaria ao DEUC que figura como anexo IV desta resolución.\n5.2.3. Memoria que acredite as razóns técnicas ou artísticas ou os motivos polos que só poida encomendarse a un empresario determinado para xustificar a non competencia por razóns técnicas de conformidade co establecido no artigo 168.a).2 da Lei 9/2017, do 8 de novembro, de contratos do sector público.\n5.3. Documentación técnica (sobre B):\nOs solicitantes terán que entregar o anexo V co resumo da súa proposta técnica onde especificarán cales serían as contraprestacións das relacionadas no punto 4 destes pregos, así como calquera outra documentación complementaria á súa proposta técnica.\n6. Procedemento administrativo de adxudicación.\nConstituirase unha comisión técnica e de negociación formada pola xerente da Axencia Turismo de Galicia, a xefa da Área de Contratación da Axencia Turismo de Galicia e un técnico da Axencia Galega de Industrias Culturais, que se encargarán da revisión das propostas.\n6.1. Fase administrativa, revisión da documentación administrativa.\nA Comisión Técnica e de Negociación examinará a documentación administrativa correspondente ao sobre A.\nNo caso de que sexa necesaria a emenda dalgún documento de carácter administrativo, requiriráselle á entidade interesada a documentación administrativa que falte, concedéndolle un prazo de tres días hábiles para a presentación da documentación requirida, coa advertencia expresa de que, en caso de non facelo así, se considerará desistida e arquivarase a súa solicitude, segundo o que dispón o artigo 68 da Lei 39/2015.\n6.2. Fase técnica: revisión da documentación técnica.\nUnha vez revisado que a proposta se axusta ás bases da convocatoria, a Comisión daralle traslado dos resultados ao órgano de contratación, xunto co expediente correspondente á fase de negociación e un informe técnico, emitido por un técnico da Agadic, coa valoración das ofertas presentadas.\n6.3. Adxudicación e formalización do patrocinio.\nUnha vez aceptada a proposta da Comisión, a Área de Contratación da Axencia Turismo de Galicia requirirá aos interesados para que dentro do prazo de 10 días hábiles, presenten a documentación acreditativa do cumprimento de requisitos previos:\n• A personalidade xurídica do empresario e, se for o caso, a súa representación. Con todo, o órgano de contratación poderá requirir a achega de documentación complementaria se é necesaria para acreditar que o obxecto social da empresa é adecuado ao obxecto do contrato.\n• Documentación xustificativa de atoparse ao día no cumprimento das obrigacións tributarias (coa Facenda estatal, coa Comunidade Autónoma de Galicia e de estar dadas de alta no imposto sobre actividades económicas), e de atoparse ao día no cumprimento das obrigacións coa Seguridade Social. Esta documentación deberá achegarse só no caso de que os/as solicitantes se teñan oposto expresamente á súa consulta pola Axencia Turismo de Galicia.\nO órgano de contratación realizará a adxudicación do contrato privado e posterior formalización do contrato no cal constarán as obrigacións de ambas as partes, as contraprestacións que recibirá a Axencia Turismo de Galicia e a forma de xustificar o patrocinio en función das características do festival.\nAs marcas de Fest Galicia, Xacobeo Galicia 2021 e da campaña Agresión Off, eu digo non á violencia sexual, acompañada do logotipo da Xunta de Galicia e do Ministerio da Presidencia, Relacións coas Cortes e Igualdade, poderán figurar tanto nos elementos de promoción previa ao proxecto ou acción como nos da promoción que levará a cabo durante o desenvolvemento do proxecto ou na repercusión posterior aos diferentes medios de comunicación.\nNo caso de que a Axencia Turismo de Galicia ou a Agadic comunicasen discrepancias respecto á aplicación das marcas, a entidade comprométese a realizar as actuacións necesarias de alteración ou rectificación necesarias.\n7. Xustificación e pagamento.\nA xustificación técnica do festival terase que presentar con anterioridade á presentación da factura.\nA entidade terá que acreditar, en calquera caso, o cumprimento das obrigas do contrato de patrocinio mediante a seguinte documentación:\nA) En soporte papel unha relación da documentación entregada debidamente asinada conforme o anexo VI desta resolución.\nB) En soporte dixital:\n1. Declaración responsable do gasto efectivamente efectuado do festival, de que os datos e documentos referidos á xustificación son certos e que o festival se levou a cabo segundo se describe na memoria, cumprindo, por tanto, co fin que serviu de fundamento para a realización do contrato privado de patrocinio.\n2. A relación da documentación entregada asinada en formato pdf.\n3. Un dosier explicativo e xustificativo que inclúa:\na) Memoria do proxecto. Datas de celebración, artistas participantes, número de asistentes, medidas ambientais...\nb) Reportaxe fotográfica (preferiblemente en alta resolución) do proxecto.\nc) Investimento no Naming escenario Fest Galicia e/ou Xacobeo Galicia 2021 e nas restantes contraprestacións acordadas no contrato de patrocinio.\nd) Resumo da repercusión mediática: clipping con valor económico equivalente e investimento publicitario en medios (soportes impresos: revistas e prensa escrita; radio e televisión; anuncios exteriores, soportes en liña, web propia e outros, audiovisuais e en liña), co valor económico equivalente ou calquera outro sistema de medición do impacto comunicativo.\ne) Folletos, flyers, guías, catálogos, pósteres, mapas, entradas, pulseiras, camisetas, gorras, bolsas, merchandising,...\nAcreditar o material cun orixinal, achegando a factura onde se detalle a cantidade producida. En caso de non dispoñer de orixinais, fotografías ou fotocopias.\nf) Para acreditar a presenza en presentacións e roldas de prensa para promocionar o festival, entregar fotografías onde aparezan os representantes que asistiron e os gastos ocasionados.\n4. O material audiovisual (preferiblemente en alta resolución) realizado durante o desenvolvemento do proxecto patrocinado.\nA aceptación do patrocinio implica que o material gráfico, fotográfico e audiovisual presentado nas xustificacións poderá ser utilizado pola Axencia Turismo de Galicia e a Agadic para a súa difusión e uso en actividades estratéxicas.\nO valor económico da repercusión mediática do patrocinio debe ser igual ou superior á cantidade outorgada pola Axencia Turismo de Galicia. No caso de que o valor económico da repercusión mediática sexa inferior, só se aboará a cantidade proporcional equivalente ao xustificado.\nNon se procederá ao pagamento ao patrocinado ata que non se cumpra coa presentación da xustificación e esta sexa conformada pola Agadic.\nA xustificación deberase presentar no rexistro nos 30 días naturais posteriores á finalización do proxecto.\nA Axencia Turismo de Galicia resérvase a potestade de realizar a posteriori unha comprobación por mostraxe da xustificación económica.\nUnha vez validada a xustificación técnica, a Área de Contratación comunicarallo ao adxudicatario para a presentación da factura correspondente.\n8. Resolución do patrocinio.\nc) O acordo mutuo das partes.\ne) A realización por parte do patrocinado de actuacións que a xuízo da Axencia Turismo de Galicia sexan contrarias aos obxectivos e á finalidade da Axencia Turismo de Galicia e Agadic.\nDe conformidade co establecido no Regulamento (UE) nº 2016/769 do Parlamento Europeo e do Consello, do 27 de abril, relativo á protección das persoas físicas no que respecta ao tratamento de datos persoais e á libre circulación destes datos (RXPD), os solicitantes quedan informados e aceptan que os datos persoais facilitados consecuencia da presente convocatoria, así como todas aquelas que se deriven da tramitación, xestión, mantemento e/ou facturación dela unha vez outorgado o patrocinio, serán tratados pola Agadic e a Axencia Turismo de Galicia de acordo coas finalidades expostas nas presentes condicións.\nOs solicitantes responsabilízanse da veracidade e a exactitude dos datos persoais comunicados e autorizan a recollida e o tratamento destes para as finalidades mencionadas.\nAsí mesmo, os solicitantes obríganse ao cumprimento do establecido na normativa en materia de protección de datos vixente, o RXPD, en relación cos datos persoais aos que teña acceso durante a vixencia dos contratos que se realicen no desenvolvemento e execución desta convocatoria.\nOs datos persoais dos solicitantes a que Agadic e a Axencia Turismo de Galicia poidan acceder e tratar non se comunicarán a terceiros excepto naqueles casos en que a lei o determine e serán conservados mentres se manteña a relación contractual, durante os prazos normativamente establecidos e/ou ata a prescrición das accións legais que puidesen derivar.\nOs solicitantes poderán exercer os seus dereitos de acceso, rectificación, supresión, oposición, limitación do trato e portabilidade dos datos na forma legalmente prevista mediante escrito dirixido á Agadic e á Axencia Turismo de Galicia.\nCalquera información confidencial revelada pola Axencia Turismo de Galicia á entidade coa que se formalicen patrocinios obxecto desta convocatoria durante a súa vixencia, manterase con carácter estritamente confidencial para o receptor, que se comprometerá a utilizar esta información unicamente para a finalidade para a que lle foi revelada polo emisor, excepto imperativo legal.\nO receptor protexerá a información confidencial do emisor contra calquera uso non autorizado ou revelación a terceiros, da mesma maneira que protexe a súa información confidencial. O acceso a esta información quedará restrinxido só a aqueles empregados da entidade colaboradora que deban coñecelo para cumprir co proxecto para desenvolver.\n11. Réxime xurídico aplicable.\nDe acordo co establecido no artigo 26.2 da Lei 9/2017, do 8 de novembro, de contratos do sector público, que considera como regra xeral os patrocinios como un contrato privado, deben rexerse en canto á preparación e adxudicación, en defecto de normas específicas, para a sección 1ª e 2ª do capítulo I do título I do libro II desta lei, e nas disposicións de desenvolvemento, aplicándose supletoriamente as restantes só de dereito administrativo ou, se procede, as normas de dereito privado, segundo corresponda por razón do suxeito ou entidade contratante. En canto aos seus efectos e extinción, rexerase polo dereito privado.\n12. Notificación electrónica.\nEstas notificacións realizaranse a través do Sistema de notificación electrónica de Galicia-Notifica.gal (https://notifica.xunta.gal). Para poder acceder a unha notificación electrónica, o interesado deberá contar cun certificado electrónico asociado ao NIF que figure como destinatario da notificación (persoa física ou xurídica). Así mesmo, o interesado pode autorizar calquera outra persoa a acceder ao contido das súas notificacións.\nPara facilitar a formalización por parte das empresas do modelo de formulario normalizado do DEUC que establece o anexo II do Regulamento (UE) nº 2016/7, formúlanse a continuación as seguintes orientacións:\nPara o caso de que a empresa se atope inscrita no Rolecsp ou no RXCG, a seguir esta recomendación indica, respecto de cada unha das partes do formulario, que datos son susceptibles de figurar inscritos nos rexistros e cales non. Dado que algúns destes datos deben ser subministrados, en todo caso, pola empresa e outros son voluntarios, limitarémonos a sinalar en cada caso se os datos que reclama o formulario son ou non son potencialmente inscribibles, e a empresa debe asegurarse de cales efectivamente están inscritos e actualizados e cales non están inscritos ou, de estaren, non están actualizados, no seu caso concreto.\nb) O acceso por parte dos órganos de contratación aos rexistros de licitadores, así mesmo, ten o efecto establecido no artigo 59.5 DN. Así, aínda que, de acordo co artigo 59.4 DN con carácter xeral o órgano de contratación poderá requirir aos candidatos e licitadores durante a substanciación do procedemento de contratación e para garantir o seu bo desenvolvemento para que acheguen documentación acreditativa do cumprimento dos requisitos previos de acceso á licitación, e con carácter previo á adxudicación o primeiro deberá exixir ao adxudicatario a presentación destes documentos xustificativos; o artigo 59.5 DN matiza o establecido no punto anterior do mesmo artigo ao eximir os licitadores e candidatos de presentar aqueles documentos xustificativos que proben informacións que poidan ser acreditadas mediante unha certificación expedida polo ... de licitadores que corresponda [Rolecsp ou RXC-Galicia].\nComo xa se indicou, aquelas empresas que figuren inscritas nun rexistro de licitadores só deberán facilitar nesta parte II do formulario aquela información que non figure inscrita neles ou que, aínda estando inscrita, a información non conste de maneira actualizada. Por iso a continuación segue un cadro que, a modo orientativo, indica que información ou datos poderían estar inscritos e cales non, coa finalidade de que as empresas saiban:\nCorrespóndelle á empresa comprobar se no seu caso concreto eses datos ou informacións efectivamente están inscritos nos rexistros e, se o están, deberá asegurarse de que constan nel de maneira actualizada.\nÉ un/unha dato/información susceptible de estar inscrito/a no Rolece ou RXCG?\nSi � Non � Non procede � Rolecesp �\n� Rexistro Xeral de Contratistas da C.A. de Galicia\n� Rolecesp: https://registrodelicitadores.gob.es, Xunta Consultiva de Contratación Administrativa do Estado (como número de inscrición ou certificación abonda con consignar o propio NIF, NIE, VIES ou DUNS da empresa)\n� Rexistro Xeral de Contratistas da Comunidade Autónoma de Galicia: nº de inscrición:\nSi � Non �\n� Rexistro Xeral de Contratistas da Comunidade Autónoma de Galicia:\nIdentificar con NIF, NIE, VIES ou DUNS de la empresa.\n� Rolecsp: https://registrodelicitadores.gob.es, Xunta Consultiva de Contratación Administrativa do Estado (como número de inscrición ou certificación abonda con consignar o propio NIF, NIE, VIES ou DUNS da empresa)\nNº de sección\nArtigo 71.1.a) (excepto os delictos contra a Facenda pública e a Seguridade Social relativos ao pagamento de tributos e cotizacións á Seguridade Social).\nArtigo 71.1.d) primeiro parágrafo, segundo inciso (no relativo ao incumprimento do requisito do 2 % de empregados con discapacidade).\nD: outros motivos de exclusión que poden estar previstos na lexislación nacional do Estado membro do poder adxudicador.\n• Parte IV. Criterios de selección.\nc) Capacidade técnica e profesional.\nd) Sistemas de aseguramento da calidade e normas de xestión ambiental.\nRelación de documentación presentada\nImporte adxudicado pola Axencia Turismo de Galicia (impostos incluídos):\nData de presentación da solicitude:\nData de presentación da documentación xustificativa:\nEn representación da entidade de referencia, e mediante a entrega do presente documento e os seus adxuntos, fago entrega da xustificación relativa ao contrato de patrocinio.\nRelación da documentación entregada:\nA. En soporte papel:\n� O presente anexo Relación da documentación entregada cuberto e asinado.\nB. En soporte dixital:\n� Declaración responsable do gasto efectivamente efectuado do festival.\n� O presente anexo Relación da documentación entregada cuberta en formato Excel ou o presente anexo Relación da documentación entregada asinado en formato pdf.\n� Dosier explicativo e xustificativo.\nO dosier debe incluír a seguinte documentación:\na) Memoria do proxecto.\nb) Reportaxe fotográfica (en alta resolución) do proxecto.\nd) Resumo da repercusión mediática: clipping con valor económico equivalente e investimento publicitario en medios (impresos, audiovisuais e online) co valor económico equivalente. Tamén pode xustificarse a repercusión a través de calquera outro sistema de medición do impacto comunicativo.\nUnicamente se terán en conta as xustificacións publicadas/emitidas desde a data de presentación da solicitude na Axencia Turismo de Galicia ata a entrega da documentación xustificativa, sempre que vaian dirixidas a promocionar o proxecto patrocinado.\n• Soportes impresos: revistas e prensa escrita.\nNoticias: acreditar con recompilación de recortes de prensa orixinal ou fotocopia da páxina completa onde quede constancia do medio de comunicación e a data da súa publicación.\nAnuncios: acreditar con certificado do medio onde se indique o importe de tarifa da inserción ou o formato e data de publicación. Na súa falta, orixinal completo da publicación ou factura.\nDescrición documentación acreditativa\n• Radio e televisión:\n• Anuncios exterior: valados, autobuses, marquesiñas, mupis….\n• Soportes en liña: revistas e prensa en liña:\n* Indicar o formato da publicación: exemplo: robapáxinas 300×300 portada. Exemplo: banner, megabanner 980×90 rotación.\n• Redes sociais e xestores de contidos: Facebook, Twitter, Instagram, YouTube, retransmisión en streaming…\n• Web propia do proxecto:\nEntregar impresión do front page onde se visualice as marcas Fest Galicia e Xacobeo Galicia 2021.\nComo norma xeral calcularase CPM 96 euros por cada web propia do proxecto. No caso de querer xustificar máis de 1.000 impactos é necesario presentar un informe obtido a través dunha plataforma de control (exemplo: Google Analitycs) onde se detalle o número de usuarios únicos obtidos.\n• Outros: folletos, flyers, guías, catálogos, pósteres, mapas, entradas, camisetas, gorras, bolsas, merchandising, imaxe permanente na pantalla ou bandeirolas (rollers) na mesma sala/escenario/localización, imaxe na pantalla antes e despois da actividade ou bandeirolas (rollers) na mesma sala/escenario, lonas, rollers, etc.\nAcreditar o material con dous orixinais achegando a factura onde se detalle a cantidade producida. En caso de non dispoñer de orixinais, fotografías ou fotocopias.\nValoración total entidade\nd) Material gráfico e audiovisual (preferiblemente en alta resolución) realizado durante o desenvolvemento do proxecto patrocinado\nSegundo se indica nas bases «o valor económico da repercusión mediática do patrocinio ten que ser igual ou superior á cantidade outorgada pola Axencia Turismo de Galicia».\nNo caso de que a repercusión mediática sexa inferior, só se aboará a cantidade proporcional equivalente á xustificada.\nO festival recibiu as seguintes axudas ou patrocinios:\nImporte recibido (impostos incluídos)\n• Declaración responsable:\nDeclaro que os datos contidos neste documento e dos anexos que se achegan, referidos á xustificación correspondente ao expediente, son certos, e que o proxecto/acción se levou a cabo segundo se describe na memoria, cumprindo, por tanto, co fin que serviu de fundamento para asinar o contrato privado de patrocinios de referencia.\nE para que conste, para os efectos oportunos, ante a Axencia Turismo de Galicia, expido e asino este documento.


Compostimes | O diaño viste de Zara\nO ingreso de 20 millóns de euros nas contas de calquera ONG sería unha noticia ben acollida pola opinión pública en case calquera circunstancia, pero se a persoa que os doa é Amancio Ortega temos servida unha lea monumental. Como se fose Al Pacino en Pactar co demo, algúns parece que queren dar unha imaxe do empresario como unha especie de encarnación de Lucifer que vive á marxe da lei para acabar dándolle unhas poucas migallas aos pobres mortais aos que somete e escraviza e, de propina, a outra xente coa que non ten nada que ver.\nDeixando de lado xuizos sobre a súa persoa, á que non coñezo nin creo que estea cerca de facelo, podemos observar como se manifesta unha vez máis que o autoodio é un trazo moi salientable da sociedade galega. Temos entre nós un empresario de éxito (a terceira persoa con máis diñeiro do mundo) e convertemos en deporte nacional atizarlle publicamente. Políticos, xornalistas e todo aquel que teña boca e/ou conta en Twitter se pode sumar ao linchamento con mellores ou peores razóns: que se “evade impostos”, que se “explota nenos”, que se “porcentualmente é menos ca se ti lle das 5 euros de esmola a alguén” que se “só o fai para desgravar”… Pois ben, debo dicir que as críticas ao señor Ortega me parecen un exercicio grave de hipocrisía. A todos os niveis, pero o que máis me preocupa agora mesmo é a hipocrisía política.\nO dono de Inditex doa unha suma máis ca respetable do diñeiro que el gañou derivado do seu traballo, a súa actividade empresarial e as inversións que asume pola súa conta e risco a unha institución que fai unha labor social importante e amplamente contrastada. Toda conducta que poida ser susceptible de tacharse como “moralmente reprobable” do empresario (deslocalización empresarial, redución de pagamentos de impostos, etc) non é máis ca o aproveitamento pola súa parte das ferramentas que o Estado (ou os diferentes estados) e o sistema político poñen á súa disposición porque lles convén dun ou doutro xeito que este señor gañe moito diñeiro dentro das súas fronteiras. Son estes mesmos elementos do sistema os que critican a súa conduta por non pagar os impostos “que lle corresponden” cando son eles os que os establecen, así coma os subterfuxios para evitalos.\nNeste caso, o presunto delito de Ortega é saltar a mediación do Estado na xestión deses 20 millóns de euros, e o que escribe entende á perfección que prefira darllos directamente a Cáritas antes có goberno Rajoy, que xa demostrou en numerosas ocasións que os chanzos máis baixos da pirámide da sociedade lle importan ben pouco. Se estes millóns fosen recadados polas arcas públicas son capaz de apostar con quen sexa que serían destinados moito antes a pagar os soldos dos máis de 600 asesores do Presidente ou do sinfín de políticos que sobran na estrutura estatal ca a “fins sociais”. Por non falar xa dos cartos empregados en socializar as perdas dos bancos e caixas salvadas da case quebra á que conduciron a mala praxe dos políticos que as controlaban. Iso si, sona moito máis bonito dicir “redistribución da riqueza” ca “caridade”, sobre todo para os nosos representantes, porque lles presta moito máis facer e desfacer con cartos que non son seus ao mesmo tempo que quedan mellor có seu lexítimo dono.\nAlgúns dirán que son un iluso, outros que estou sendo cómplice de postulados de “capitalismo feroz”, pero tamén escollo iso antes ca selo dun goberno mentireiro e dun sistema político corrupto. Cadaquén é moi libre de posicionarse onde queira.


BIBLIOTECA DE CESPÓN: junio 2015\nPREMIOS LITERARIOS "RAMÓN MARTÍNEZ LÓPEZ"\nO martes, 16 de xuño, tivo lugar o acto de entrega dos premios do Certame literario "Ramón Martínez López" convocado pola biblioteca municipal de Boiro. Como vén sendo costume, ano tras ano, o noso centro sempre participa nas distintas categorías. Queremos dar os parabéns a todas as alumnas e alumnos que entregaron os seus relatos, pero moi especialmente a Lía de 4º de primaria e a Carla de 6º de primaria que acadaron sendos premios.\nCARLA XUNTO Á CONCELLEIRA DE EDUCACIÓN\nLÍA RECOLLENDO O SEU PREMIO\nPublicado por Biblioteca Cespón 0 comentarios Etiquetas: PREMIOS LITERARIOS\nRECOMENDACIÓNS VERÁN, 2015\nPercorrendo distintos lugares do centro: patio de infantil, xardín, biblioteca,... os libros agardan por vós. Queren ser os vosos compañeiros de verán. Non te esquezas de levalos á túa casa.\nO Equipo da Biblioteca, XUNTO CON LUÍÑA desexámosvos BO VERÁN E ...BOAS LECTURAS!!!!\nPublicado por Biblioteca Cespón 0 comentarios Etiquetas: RECOMENDÁMOSCHE\nAGRADECEMENTO A ANPA\nDesde a biblioteca Aveliona Luíña sentímonos moi orgullosos e queremos agradecer a ANPA que ao facer os recordos fotógraficos dos grupos de alumnos/as se acordasen da mascota da biblioteca, facendo así posible que a nosa Luíña, que nos acompaña en todas as actividades ao longo do ano, chegue ao fogar do noso alumnado. GRAZAS!\nPublicado por Biblioteca Cespón 0 comentarios Etiquetas: ANIMACIÓN LECTORA\nAN ALFAYA E O AROMA DO LIQUIDÁMBAR\nO venres, 5 de xuño, An Alfaya visitou o noso centro para ter una interesante e entretida conversa co alumnado de 5º e 6º. Nenas e nenos que estiveron traballando o seu libro "O aroma do liquidámbar".\nAgasallárona cunha presentación da súa vida e obra e cun gran mural do que destacaba a árbore que da título ao seu libro. Para rematar asinou cada un dos libros.\nVIAXE CULTURAL E DE LECER ÁS ILLAS CÍES\nO martes, 2 de xuño o alumnado de 3º, 4º, 5º e 6º realizou a ansiada viaxe de fin de curso ás Illas Cíes. Foi una xornada extraordinaria na que aproveitamos para compartir, aprender, divertirnos ...e sobre todo gozar destas fermosas paisaxes, declaradas, segundo prestixiosos xornais europeos, unha das nove praias máis fermosas de toda Europa.\nPARA VER MÁIS FOTOS VISITA A NOSA PÁXINA WEB.\nPublicado por Biblioteca Cespón 0 comentarios Etiquetas: SAÍDAS CULTURAIS\nDÍA DA POESÍA (36)\nDÍA DE ROSALÍA (14)\nDIA DO LIBRO (6)\nLETRAS GALEGAS (40)\nPROXECTO ANUAL 207/2018: OS ANIMAIS (8)